Šv. Mykolo misija

Šv. Mykolo misija (port. São Miguel das Missões) – jėzuitų misija Brazilijoje, Pietų Rio Grandės šiaurės vakaruose, Rytų Misioneso regione, prie San Migel das Misoinso miestelio. Tai viena iš daugelio XVIII a. gyvavusių jėzuitų gvaranių redukcijų Paranos baseine. Jose buvo kuriamos krikščionių bendruomenės, tuo pačiu indėnai saugoti nuo portugalų vergvaldžių bandeirantų. Šv. Mykolo misija pastatyta tarp 1735–1745 m. Tačiau gyvavo trumpą laiką, nes 1750 m. pasirašius Madrido sutartį misijų žemės perleistos portugalams. Misionieriai nesutiko išsikeldinti ir sukilo prieš jungtinę ispanų-portugalų armiją (gvaranių karas). Visgi, jie pralaimėjo, o misijos buvo apleistos. 1983 m. San Migelio, kaip ir kitų misijų griuvėsiai įtraukti į UNESCO pasaulio paveldą. Gretimo Santo Anželo miesto katedra pastatyta pagal misijos architektūros pavyzdį. San Migelis vaizduojamas 1986 m. filme Misija.